title: 2005/48/ΕΚ: Απόφαση του Συμβουλίου, της 22ας Δεκεμβρίου 2004, για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων για τις ζημίες που απορρέουν από δάνεια που έχουν χορηγηθεί σε ορισμένα είδη σχεδίων στη Ρωσία, την Ουκρανία, τη Μολδαβία και τη Λευκορωσία

text:
               25.1.2005

               EL

               Επίσημη Εφημερίδα της Ευρωπαϊκής Ένωσης

               L 21/11

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2004
   για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων για τις ζημίες που απορρέουν από δάνεια που έχουν χορηγηθεί σε ορισμένα είδη σχεδίων στη Ρωσία, την Ουκρανία, τη Μολδαβία και τη Λευκορωσία
   (2005/48/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Οικονομικής Κοινότητας και ιδίως το άρθρο 181Α,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Για να υποστηριχθεί η ευρωπαϊκή πολιτική γειτνίασης της Ευρωπαϊκής Ένωσης, το Συμβούλιο επιθυμεί να δώσει τη δυνατότητα στην Ευρωπαϊκή Τράπεζα Επενδύσεων (ΕΤΕπ) να χορηγεί δάνεια για ορισμένα είδη σχεδίων στη Ρωσία και στα νέα δυτικά ανεξάρτητα κράτη (ΔΝΑΚ), κυρίως τη Λευκορωσία, Μολδαβία και Ουκρανία.

               (2)

               Η απόφαση 2001/777/ΕΚ του Συμβουλίου, της 6ης Νοεμβρίου 2001, για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων κατά ζημιών βάσει ειδικής δανειοδοτικής δράσης για επιλεγμένα περιβαλλοντικά σχέδια στη λεκάνη της Βαλτικής Θάλασσας της Ρωσίας, δυνάμει της Βόρειας διάστασης (2), θεσπίστηκε για να στηρίξει την πρωτοβουλία της Βόρειας διάστασης, η οποία εγκαινιάστηκε από το Συμβούλιο του Ελσίνκι το Δεκέμβριο του 1999.

               (3)

               Τα δάνεια της ΕΤΕπ που έχουν χορηγηθεί δυνάμει της απόφασης 2001/777/ΕΚ προσεγγίζουν πλέον τα ανώτατα όριά τους.

               (4)

               Στα συμπεράσματά του, το Συμβούλιο Ecofin της 25ης Νοεμβρίου 2003 ενέκρινε συμπληρωματικά κονδύλια για τα δάνεια που χορηγούνται από την ΕΤΕπ στη Ρωσία και στα ΔΝΑΚ, ως προέκταση της απόφασης 2001/777/ΕΚ, για τα σχέδια που υπάγονται σε τομείς στους οποίους η ΕΤΕπ διαθέτει συγκριτικό πλεονέκτημα και για τα οποία υπάρχει μη ικανοποιηθείσα αίτηση πιστώσεων. Οι τομείς στους οποίους η ΕΤΕπ θεωρείται ότι έχει «συγκριτικό πλεονέκτημα» είναι το περιβάλλον, οι μεταφορές, οι τηλεπικοινωνίες και οι υποδομές ενέργειας που ευρίσκονται στους άξονες προτεραιοτήτων των διευρωπαϊκών δικτύων που έχουν διασυνοριακή διάσταση για κάποιο κράτος μέλος.

               (5)

               Η εντολή δανειοδότησης θα υπόκειται, αφενός, σε κατάλληλους όρους σύμφωνους με τις συμφωνίες υψηλού επιπέδου της Ευρωπαϊκής Ένωσης για τα πολιτικά και μακροοικονομικά ζητήματα, καθώς και με τις συμφωνίες που έχουν συναφθεί με άλλα διεθνή χρηματοπιστωτικά ιδρύματα για τα τομεακά ζητήματα και τα ζητήματα που άπτονται του σχεδίου και, αφετέρου, σε δίκαιη κατανομή των καθηκόντων μεταξύ της ΕΤΕπ και της Ευρωπαϊκής Τράπεζας Ανασυγκρότησης και Ανάπτυξης (ΕΤΑΑ).

               (6)

               Οι χρηματοδοτήσεις από την ΕΤΕπ γίνονται σύμφωνα με τα συνήθη κριτήρια και τις συνήθεις διαδικασίες της, συμπεριλαμβανομένων των κατάλληλων μέτρων ελέγχου, καθώς και με τις διαδικασίες και τους κανόνες που αφορούν τους ελέγχους του Ελεγκτικού Συνεδρίου και τη συνεργασία με την OLAF, έτσι ώστε να υποστηρίζονται οι πολιτικές της Κοινότητας. Θα διεξάγονται τακτικές διαβουλεύσεις μεταξύ της ΕΤΕπ και της Επιτροπής για να εξασφαλίζεται ο συντονισμός των προτεραιοτήτων και των δραστηριοτήτων σε αυτές τις χώρες και για να εκτιμάται η πρόοδος προς την επίτευξη των σχετικών πολιτικών στόχων της Κοινότητας.

               (7)

               Η παρούσα απόφαση θα ληφθεί υπόψη στα πλαίσια της πλήρους αξιολόγησης το Δεκέμβριο 2006 της γενικής εντολής δανεισμού της ΕΤΕπ για σχέδια εκτός της Ευρωπαϊκής Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στόχος
   Η Κοινότητα χορηγεί εγγύηση στην Ευρωπαϊκή Τράπεζα Επενδύσεων (την εφεξής αποκαλούμενη «ΕΤΕπ») στην περίπτωση που η τελευταία δεν εισπράξει τις πληρωμές που αντιστοιχούν σε πιστώσεις που έχουν ανοιχθεί, σύμφωνα με τα συνήθη κριτήριά της, και προς υποστήριξη των σχετικών στόχων εξωτερικής πολιτικής της Κοινότητας, για επενδυτικά σχέδια που πραγματοποιούνται στη Ρωσία και στα νέα δυτικά ανεξάρτητα κράτη, συγκεκριμένα στη Λευκορωσία, Μολδαβία και Ουκρανία.
   Άρθρο 2
   Επιλέξιμα σχέδια
   Τα επιλέξιμα σχέδια σημαντικού ενδιαφέροντος για την Ευρωπαϊκή Ένωση είναι στους ακόλουθους τομείς:

               —

               περιβάλλον,

               —

               μεταφορές, τηλεπικοινωνίες και υποδομές ενέργειας που ευρίσκονται στους άξονες προτεραιότητας του διευρωπαϊκού δικτύου (ΔΕΔ) που έχει διασυνοριακές επιπτώσεις για κάποιο κράτος μέλος.

         Άρθρο 3
   Ανώτατο ποσό και όροι
   1.   Το συνολικό ανώτατο όριο των πιστώσεων ανέρχεται σε 500 εκατ. ευρώ.
   2.   Η Κοινότητα παρέχει στην ΕΤΕπ έκτακτη εγγύηση ύψους 100 % η οποία καλύπτει το συνολικό ποσό των πιστώσεων που ανοίγονται δυνάμει της παρούσας απόφασης, καθώς και όλα τα συναφή ποσά.
   3.   Τα σχέδια τα οποία χρηματοδοτούνται από δάνεια που καλύπτει η εγγύηση πληρούν τα ακόλουθα κριτήρια:

               α)

               το κριτήριο επιλεξιμότητας σύμφωνα με το άρθρο 2·

               β)

               τη συνεργασία και, ενδεχομένως, τη συγχρηματοδότηση μεταξύ ΕΤΕπ και άλλων διεθνών χρηματοπιστωτικών ιδρυμάτων, για να εξασφαλιστεί εύλογος καταμερισμός των κινδύνων και κατάλληλοι όροι για τα σχέδια.

         Η ΕΤΕπ καταμερίζει καταλλήλως τα καθήκοντα με την ΕΤΑΑ, σύμφωνα με αμοιβαίως συμφωνημένους όρους, και υποβάλλει σχετικές εκθέσεις σύμφωνα με το άρθρο 5. Ειδικότερα, η ΕΤΕπ επωφελείται της εμπειρίας της ΕΤΑΑ στη Ρωσία και στα ΔΝΑΚ.
   Άρθρο 4
   Επιλεξιμότητα επιμέρους χωρών
   Οι επιμέρους χώρες καθίστανται επιλέξιμες σύμφωνα με το ανώτατο όριο και στο μέτρο που πληρούν τις κατάλληλες προϋποθέσεις που είναι σύμφωνες με τις συμφωνίες υψηλού επιπέδου τις οποίες έχει συνάψει η Ευρωπαϊκή Ένωση με τη σχετική χώρα για πολιτικά και μακροοικονομικά ζητήματα. Η Επιτροπή καθορίζει το κατά πόσον η δεδομένη χώρα πληροί τις κατάλληλες προϋποθέσεις και ενημερώνει σχετικά την ΕΤΕπ.
   Άρθρο 5
   Εκθέσεις
   Η Επιτροπή ενημερώνει κατ’ έτος το Ευρωπαϊκό Κοινοβούλιο και το Συμβούλιο σχετικά με τις διεξαχθείσες πράξεις δανείου βάσει της παρούσας απόφασης και, ταυτόχρονα, υποβάλλει αξιολόγηση για την εφαρμογή της παρούσας απόφασης και το συντονισμό μεταξύ των διεθνών χρηματοδοτικών οργανισμών που συμμετέχουν στο σχέδιο.
   Οι σχετικές πληροφορίες περιλαμβάνουν αξιολόγηση της συμβολής των χορηγούμενων δυνάμει της παρούσας απόφασης δανείων στην εκπλήρωση των αφορώμενων στόχων της εξωτερικής πολιτικής της Κοινότητας.
   Για τους σκοπούς που αναφέρονται στην πρώτη και δεύτερη παράγραφο, η ΕΤΕπ διαβιβάζει στην Επιτροπή τα κατάλληλα στοιχεία.
   Άρθρο 6
   Διάρκεια
   Η εγγύηση καλύπτει τα δάνεια που υπογράφονται έως τις 31 Ιανουαρίου 2007.
   Η περίοδος αυτή παρατείνεται αυτομάτως επί εξάμηνο εάν, κατά την εκπνοή αυτής της περιόδου, το ποσό των χορηγηθέντων από την ΕΤΕπ δανείων υπολείπεται του ποσού που ορίζεται ως ανώτατο όριο στο άρθρο 3 παράγραφος 1.
   Άρθρο 7
   Τελικές διατάξεις
   1.   Η παρούσα απόφαση παράγει αποτελέσματα από την ημέρα της δημοσίευσής της.
   2.   Η ΕΤΕπ και η Επιτροπή καταρτίζουν τους όρους υπό τους οποίους θα χορηγείται η εγγύηση.

      Βρυξέλλες, 22 Δεκεμβρίου 2004.

            Για το Συμβούλιο

            Ο Πρόεδρος

         C. VEERMAN

      (1)  Γνώμη που διατυπώθηκε στις 14 Δεκεμβρίου 2004 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 292 της 9.11.2001, σ. 41.


title: 2011/315/ΕΕ: Απόφαση του Συμβουλίου, της 23ης Μαΐου 2011 , σχετικά με την κατανομή των κονδυλίων που αποδεσμεύονται από προγράμματα στο πλαίσιο του ένατου και των προηγούμενων Ευρωπαϊκών Ταμείων Ανάπτυξης για την αναπτυξιακή συνεργασία στο Νότιο Σουδάν

text:
               28.5.2011

               EL

               Επίσημη Εφημερίδα της Ευρωπαϊκής Ένωσης

               L 142/61

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Μαΐου 2011
   σχετικά με την κατανομή των κονδυλίων που αποδεσμεύονται από προγράμματα στο πλαίσιο του ένατου και των προηγούμενων Ευρωπαϊκών Ταμείων Ανάπτυξης για την αναπτυξιακή συνεργασία στο Νότιο Σουδάν
   (2011/315/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 217,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ (1), και ιδίως το άρθρο 1 παράγραφος 4 και το άρθρο 6,
   Εκτιμώντας τα ακόλουθα:

               (1)

               Το Νότιο Σουδάν αναμένεται ότι θα ανακηρύξει επίσημα την ανεξαρτησία του από τον Βορρά στις 9 Ιουλίου 2011, ως αποτέλεσμα δημοψηφίσματος αυτοδιάθεσης που διεξήχθη κατ’ εφαρμογή της συνολικής συμφωνίας ειρήνης του 2005.

               (2)

               Κατά τη φάση μετά την ανεξαρτησία, το νεοσύστατο κράτος του Νότιου Σουδάν («Νότιο Σουδάν») θα πρέπει να αντιμετωπίσει πολυάριθμες ανθρωπιστικές και κοινωνικοοικονομικές προκλήσεις σε πλαίσιο περιορισμένης κρατικής ικανότητας και πολιτικής αστάθειας. Δεδομένων των περιστάσεων, η σημασία της εξωτερικής βοήθειας αναμένεται να καταστεί ακόμη μεγαλύτερη για τη στήριξη του Νότιου Σουδάν στην καταπολέμηση της έσχατης φτώχειας, την παροχή δυνατοτήτων στις τοπικές κοινότητες και την ταχεία παράδοση μερισμάτων της ειρήνης στον πληθυσμό.

               (3)

               Το Νότιο Σουδάν αναμένεται ότι θα ζητήσει να προσχωρήσει, αμέσως μετά την ανεξαρτησία του, στη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στην Κοτονού στις 23 Ιουνίου 2000 (2), όπως τροποποιήθηκε τελευταία στο Ουαγκαντούγκου στις 23 Ιουνίου 2010 (3). Ωστόσο, θα περάσει καιρός μέχρις ότου η χρηματοδότηση του δέκατου Ευρωπαϊκού Ταμείου Ανάπτυξης («ΕΤΑ») καταστεί πραγματικά διαθέσιμη μετά την προσχώρηση, οπότε υπάρχει ο κίνδυνος χρηματοδοτικού κενού κατά το εν λόγω χρονικό διάστημα.

               (4)

               Με την απόφασή του 2010/406/ΕΕ, της 12ης Ιουλίου 2010, σχετικά με την κατανομή των κονδυλίων που αποδεσμεύονται από προγράμματα στο πλαίσιο του ένατου και των προηγούμενων Ευρωπαϊκών Ταμείων Ανάπτυξης (ΕΤΑ) που προορίζονται για την κάλυψη των αναγκών των πλέον ευάλωτων στρωμάτων του πληθυσμού στο Σουδάν (4), το Συμβούλιο αποφάσισε να χορηγηθεί καταρχάς ποσό 150 εκατομμυρίων ευρώ για τον σκοπό της κάλυψης των αναγκών των πλέον ευάλωτων στρωμάτων του πληθυσμού στο Σουδάν. Από το εν λόγω ποσό, 85 εκατομμύρια ευρώ προορίζονταν ήδη για το Νότιο Σουδάν. Ωστόσο, το ποσό αυτό θεωρείται ότι δεν επαρκεί για την αντιμετώπιση των τεράστιων αναγκών για τη δημιουργία κρατικών μηχανισμών και ικανοτήτων, καθώς και για την αντιμετώπιση των αναπτυξιακών αναγκών της πλειοψηφίας του πληθυσμού.

               (5)

               Προκειμένου να καλυφθεί το υπόλοιπο χρηματοδοτικό κενό, είναι σκόπιμο να διατεθούν υπέρ του πληθυσμού και των δημόσιων οργανισμών στο Νότιο Σουδάν περισσότερα κονδύλια, που θα αποδεσμευθούν από το ένατο και από προηγούμενα ΕΤΑ.

               (6)

               Τα εν λόγω αποδεσμευμένα κονδύλια θα πρέπει να χρησιμοποιηθούν για τη στήριξη της εφαρμογής του τριετούς σχεδίου ανάπτυξης του Νότιου Σουδάν (2011-2013), με βάση τις αποφάσεις χρηματοδότησης που θα εκδώσει η Επιτροπή. Θα πρέπει επίσης να προβλεφθεί διάταξη για την κάλυψη των εξόδων των μέτρων στήριξης.

               (7)

               Για λόγους απλούστευσης, η διαχείριση των κονδυλίων θα πρέπει να είναι σύμφωνη με τις ρυθμίσεις διαχείρισης που εφαρμόζονται για το δέκατο ΕΤΑ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Χορηγείται ποσό 200 εκατομμυρίων ευρώ από κεφάλαια που αποδεσμεύονται από έργα στο πλαίσιο του ένατου και προηγουμένων Ευρωπαϊκών Ταμείων Ανάπτυξης («ΕΤΑ») για την αναπτυξιακή συνεργασία στο Νότιο Σουδάν και το 3 % του εν λόγω ποσού χορηγείται για δαπάνες στήριξης που πραγματοποιούνται από την Επιτροπή.
   2.   Τα κεφάλαια που καθορίζονται στην παράγραφο 1 πρέπει να αποτελέσουν αντικείμενο διαχείρισης σύμφωνης με τις ρυθμίσεις διαχείρισης που εφαρμόζονται για το δέκατο ΕΤΑ.
   Άρθρο 2
   Η παρούσα απόφαση αρχίζει να ισχύει την επομένη της έκδοσής της.

      Βρυξέλλες, 23 Μαΐου 2011.

            Για το Συμβούλιο

            Η Πρόεδρος

         C. ASHTON

      (1)  ΕΕ L 247 της 9.9.2006, σ. 32.

      (2)  ΕΕ L 317 της 15.12.2000, σ. 3.

      (3)  ΕΕ L 287 της 4.11.2010, σ. 3.

      (4)  ΕΕ L 189 της 22.7.2010, σ. 14.


title: Απόφαση (ΕΕ) 2016/1342 του Συμβουλίου, της 24ης Ιουνίου 2016, για την υπογραφή, εξ ονόματος της Ένωσης, και προσωρινή εφαρμογή της συμφωνίας μεταξύ της Ευρωπαϊκής Ένωσης και του Τουβαλού σχετικά με την απαλλαγή από την υποχρέωση θεώρησης για βραχεία διαμονή

text:
               6.8.2016

               EL

               Επίσημη Εφημερίδα της Ευρωπαϊκής Ένωσης

               L 213/1

         ΑΠΌΦΑΣΗ (ΕΕ) 2016/1342 ΤΟΥ ΣΥΜΒΟΥΛΊΟΥ
   της 24ης Ιουνίου 2016
   για την υπογραφή, εξ ονόματος της Ένωσης, και προσωρινή εφαρμογή της συμφωνίας μεταξύ της Ευρωπαϊκής Ένωσης και του Τουβαλού σχετικά με την απαλλαγή από την υποχρέωση θεώρησης για βραχεία διαμονή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 509/2014 του Ευρωπαϊκού Κοινοβουλίου και του Συμβουλίου (1) μετέφερε την αναφορά στο Τουβαλού από το παράρτημα I στο παράρτημα ΙΙ του κανονισμού (ΕΚ) αριθ. 539/2001 του Συμβουλίου (2).

               (2)

               Η εν λόγω αναφορά στο Τουβαλού συνοδεύεται από υποσημείωση στην οποία επισημαίνεται ότι η απαλλαγή από την απαίτηση θεώρησης εφαρμόζεται από την ημερομηνία έναρξης ισχύος συμφωνίας περί απαλλαγής από τη θεώρηση, που θα συναφθεί με την Ευρωπαϊκή Ένωση.

               (3)

               Στις 9 Οκτωβρίου 2014 το Συμβούλιο εξέδωσε απόφαση με την οποία εξουσιοδοτούσε την Επιτροπή να αρχίσει διαπραγματεύσεις με το Τουβαλού για τη σύναψη συμφωνίας μεταξύ της Ευρωπαϊκής Ένωσης και του Τουβαλού σχετικά με την απαλλαγή από την υποχρέωση θεώρησης για βραχεία διαμονή («συμφωνία»).

               (4)

               Οι διαπραγματεύσεις για τη συμφωνία ξεκίνησαν στις 19 Νοεμβρίου 2014 και περατώθηκαν επιτυχώς με τη μονογραφή της στις 8 Οκτωβρίου 2015.

               (5)

               Θα πρέπει να υπογραφεί η συμφωνία και να εγκριθούν οι επισυναπτόμενες στη συμφωνία δηλώσεις, εξ ονόματος της Ένωσης. Η συμφωνία θα πρέπει να εφαρμοστεί προσωρινά από την επομένη της υπογραφής της, εν αναμονή της ολοκλήρωσης των αναγκαίων διαδικασιών για τη σύναψή της.

               (6)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου (3)· ως εκ τούτου, το Ηνωμένο Βασίλειο δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (7)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου (4)· ως εκ τούτου, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και του Τουβαλού σχετικά με την απαλλαγή από την υποχρέωση θεώρησης για βραχεία διαμονή, υπό την επιφύλαξη της σύναψης της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Οι δηλώσεις που επισυνάπτονται στην παρούσα απόφαση εγκρίνονται εξ ονόματος της Ένωσης.
   Άρθρο 3
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 4
   Η συμφωνία εφαρμόζεται προσωρινά από την επομένη της ημερομηνίας υπογραφής της (5), μέχρι να ολοκληρωθούν οι αναγκαίες διαδικασίες για τη σύναψή της.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 24 Ιουνίου 2016.

            Για το Συμβούλιο

            Ο Πρόεδρος

         A.G. KOENDERS

      (1)  Κανονισμός (ΕΕ) αριθ. 509/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την τροποποίηση του κανονισμού (ΕΚ) αριθ. 539/2001 του Συμβουλίου περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (ΕΕ L 149 της 20.5.2014, σ. 67).

      (2)  Κανονισμός (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (ΕΕ L 81 της 21.3.2001, σ. 1).

      (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

      (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (5)  Η ημερομηνία υπογραφής της συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2007/401/ΕΚ: Απόφαση του Συμβουλίου, της 25ης Μαΐου 2007 , για διορισμό στην Επιτροπή των Περιφερειών ενός αναπληρωματικού μέλους από το Βέλγιο

text:
               13.6.2007

               EL

               Επίσημη Εφημερίδα της Ευρωπαϊκής Ένωσης

               L 151/32

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Μαΐου 2007
   για διορισμό στην Επιτροπή των Περιφερειών ενός αναπληρωματικού μέλους από το Βέλγιο
   (2007/401/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της βελγικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2006 έως τις 25 Ιανουαρίου 2010 (1).

               (2)

               Έχει κενωθεί μία θέση αναπληρωματικού μέλους της Επιτροπής των Περιφερειών, συνεπεία της παραίτησης του κ. CEREXHE,

         ΑΠΟΦΑΣΙΖΕΙ:
   Άρθρο 1
   Η κ. Evelyne HUYTEBROECK, ministre de l’environnement, de l’énergie, du tourisme et de l’aide aux personnes du gouvernement de la région de Bruxelles-capitale, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. CEREXHE, για το υπόλοιπο της θητείας, δηλαδή έως τις 25 Ιανουαρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Βρυξέλλες, 25 Μαΐου 2007.

            Για το Συμβούλιο

            Η Πρόεδρος

         A. SCHAVAN

      (1)  ΕΕ L 56 της 25.2.2006, σ. 75.


title: Απόφαση 2008/206/ΔΕΥ του Συμβουλίου, της 3ης Μαρτίου 2008 , για τον προσδιορισμό της ουσίας 1-βενζυλπιπεραζίνη (BZP) ως νέας ψυχοτρόπου ουσίας και την υπαγωγή της σε μέτρα ελέγχου και ποινικές διατάξεις

text:
               7.3.2008

               EL

               Επίσημη Εφημερίδα της Ευρωπαϊκής Ένωσης

               L 63/45

      ΑΠΌΦΑΣΗ 2008/206/ΔΕΥ ΤΟΥ ΣΥΜΒΟΥΛΊΟΥ

   της 3ης Μαρτίου 2008
   για τον προσδιορισμό της ουσίας 1-βενζυλπιπεραζίνη (BZP) ως νέας ψυχοτρόπου ουσίας και την υπαγωγή της σε μέτρα ελέγχου και ποινικές διατάξεις
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση,
   την απόφαση 2005/387/ΔΕΥ του Συμβουλίου, της 10ης Μαΐου 2005, σχετικά με την ανταλλαγή πληροφοριών, την αξιολόγηση κινδύνων και τον έλεγχο νέων ψυχοτρόπων ουσιών (1), ιδίως δε το άρθρο 8 παράγραφος 3,
   την πρωτοβουλία της Επιτροπής,
   αφού ζήτησε τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σε σχέση με την ουσία 1-βενζυλπιπεραζίνη (1-benzylpiperazine — «BZP») καταρτίστηκε έκθεση αξιολόγησης κινδύνων κατ’ εφαρμογή της απόφασης 2005/387/ΔΕΥ, στο πλαίσιο ειδικής συνεδρίασης της διευρυμένης επιστημονικής επιτροπής του Ευρωπαϊκού Κέντρου Παρακολούθησης Ναρκωτικών και Τοξικομανίας, η οποία υποβλήθηκε ακολούθως στο Συμβούλιο και την Επιτροπή στις 31 Μαΐου 2007.

               (2)

               Η BZP είναι συνθετική ουσία. Αναφέρθηκε το πρώτον στην Ευρωπαϊκή Ένωση το 1999. Όπως και η αμφεταμίνη και η μεταμφεταμίνη, η BZP διεγείρει το κεντρικό νευρικό σύστημα, αλλά η δραστικότητά της είναι πολύ χαμηλότερη (είναι ίση με το 10 % περίπου της δραστικότητας της δ αμφεταμίνης). Ο μεταβολισμός της BZP είναι πιθανό να επηρεάζεται από γενετικούς πολυμορφισμούς των συστημάτων ενζύμων, με αποτέλεσμα να υπάρχουν μεγάλες διαφορές από άτομο σε άτομο όσον αφορά την ευαισθησία στην επίδραση της BZP. Υπάρχει επίσης πιθανότητα αλληλεπίδρασης με άλλες ναρκωτικές ουσίες, αλλά συνολικά δεν είναι διαθέσιμα σχετικά φαρμακοκινητικά στοιχεία για τους ανθρώπους.

               (3)

               Σε μερικά κράτη μέλη η BZP διατίθεται νομίμως από λιανεμπόρους χημικών ουσιών. Με σκοπό την αναψυχή, πωλείται υπό μορφή δισκίων και καψουλών μέσω δικτυακών τόπων ή, σε ορισμένα κράτη μέλη, διατίθεται σε καταστήματα που πωλούν «έξυπνες»/φυτικές ψυχοτρόπους ουσίες. Στην αγορά των παράνομων ναρκωτικών ουσιών, η BZP πωλείται και αγοράζεται επίσης ενίοτε όπως το δημοφιλές ναρκωτικό «έκσταση».

               (4)

               Δεκατρία κράτη μέλη και μία τρίτη χώρα (Νορβηγία) έχουν αναφέρει κατασχέσεις της ουσίας BZP σε μορφή σκόνης, καψουλών ή δισκίων, οι οποίες αφορούσαν από μία κάψουλα ή δισκίο έως 64 900 δισκία. Είναι λιγοστά τα στοιχεία τα οποία θα μπορούσαν να υποδηλώσουν την ύπαρξη σύνθεσης, επεξεργασίας ή διανομής της BZP σε μεγάλη κλίμακα και τη σχετική εμπλοκή του οργανωμένου εγκλήματος.

               (5)

               Η BZP δεν έχει αποδεδειγμένη και αναγνωρισμένη ιατρική αξία. Στην Ευρωπαϊκή Ένωση δεν υπάρχουν γνωστά εγκεκριμένα ιατρικά προϊόντα τα οποία να περιέχουν BZP.

               (6)

               Η BZP δεν αποτελεί σήμερα αντικείμενο αξιολόγησης, ούτε έχει αποτελέσει αντικείμενο αξιολόγησης στο πλαίσιο του συστήματος των Ηνωμένων Εθνών. Σε πέντε κράτη μέλη η BZP υπόκειται σε μέτρα ελέγχου και σε ποινικές κυρώσεις που προβλέπονται από τη νομοθεσία αυτών των κρατών μελών με βάση τις υποχρεώσεις που υπέχουν δυνάμει των συμβάσεων των Ηνωμένων Εθνών του 1961 και του 1971. Δύο κράτη μέλη εφαρμόζουν μέτρα ελέγχου για την BZP κατ’ εφαρμογή της νομοθεσίας τους περί φαρμάκων.

               (7)

               Η BZP έχει ανευρεθεί σε δείγματα νεκροψίας, αν και ο βαθμός ευθύνης της BZP για τους σχετικούς θανάτους δεν είναι γνωστός, καθώς σε όλες τις περιπτώσεις ο θάνατος μπορούσε να αποδοθεί και σε άλλες ουσίες ή περιστάσεις.

               (8)

               Από την έκθεση αξιολόγησης κινδύνων για τη BZP προκύπτει ότι δεν υπάρχουν επιστημονικά αποδεικτικά στοιχεία για την εξαγωγή ασφαλών συμπερασμάτων σχετικά με τη συνολική επικινδυνότητα της BZP. Ωστόσο, λόγω των διεγερτικών ιδιοτήτων, του κινδύνου που συνεπάγεται για την υγεία και της έλλειψης ιατρικής χρησιμότητας της BZP, αλλά και κατ’ εφαρμογή της αρχής της προφύλαξης, επιβάλλεται ο έλεγχος της συγκεκριμένης ουσίας, αλλά τα μέτρα ελέγχου θα πρέπει να αντιστοιχούν στους σχετικά περιορισμένους κινδύνους τους οποίους αυτή εγκυμονεί.

               (9)

               Η υπαγωγή της 1-βενζυλπιπεραζίνης σε μέτρα ελέγχου θα μπορούσε να συμβάλει στην αποτροπή προβλημάτων στο πλαίσιο της επιβολής του διεθνούς δικαίου και της ανάπτυξης της δικαστικής συνεργασίας,

         ΑΠΟΦΑΣΙΖΕΙ:
   Άρθρο 1
   Τα κράτη μέλη λαμβάνουν τα αναγκαία μέτρα, σύμφωνα με τις διατάξεις της εθνικής τους νομοθεσίας, με σκοπό την υπαγωγή της ουσίας 1-βενζυλπιπεραζίνη (1-benzylpiperazine, γνωστή επίσης ως «1-benzyl-1», «4-diazacyclohexane», «N-benzylpiperazine» ή —λιγότερο συγκεκριμένα— ως «βενζυλπιπεραζίνη» ή «BZP») σε μέτρα ελέγχου, αναλογικά προς τους κινδύνους που εγκυμονεί η εν λόγω ουσία, καθώς και σε ποινικές κυρώσεις, όπως προβλέπεται από τη νομοθεσία των κρατών μελών προς εκπλήρωση των υποχρεώσεων που υπέχουν από τη σύμβαση των Ηνωμένων Εθνών του 1971 για τις ψυχοτρόπους ουσίες.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την επομένη της δημοσίευσής της.

      Βρυξέλλες, 3 Μαρτίου 2008.

            Για το Συμβούλιο

            Ο Πρόεδρος

         J. PODOBNIK

      (1)  ΕΕ L 127 της 20.5.2005, σ. 32.


title: 2008/525/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/142

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005
   (2008/525/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005 συνοδευόμενη από τις απαντήσεις του Ιδρύματος (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΟΚ) αριθ. 1360/90 του Συμβουλίου της 7ης Μαΐου 1990 για τη σύσταση Ευρωπαϊκού Ιδρύματος Επαγγελματικής Εκπαίδευσης (4) και ιδίως το άρθρο 11,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0113/2007),

               1.

               χορηγεί απαλλαγή στον διευθυντή του Ευρωπαϊκού Ιδρύματος Επαγγελματικής Εκπαίδευσης για την εκτέλεση του προϋπολογισμού του Ιδρύματος για το οικονομικό έτος 2005·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στη διευθύντρια του Ευρωπαϊκού Ιδρύματος Επαγγελματικής Εκπαίδευσης, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 40.

      (2)  ΕΕ C 312, 19.12.2006, σ. 73.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 131, 23.5.1990, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1648/2003 (ΕΕ L 245, 29.9.2003, σ. 22).

      (5)  EE L 357, 31.12.2002, σ. 72.
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/143

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2005 συνοδευόμενη από τις απαντήσεις του Ιδρύματος (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΟΚ) αριθ. 1360/90 του Συμβουλίου της 7ης Μαΐου 1990 για τη σύσταση Ευρωπαϊκού Ιδρύματος Επαγγελματικής Εκπαίδευσης (4) και ιδίως το άρθρο 11,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0113/2007),

               A.

               λαμβάνοντας υπόψη ότι το Ελεγκτικό Συνέδριο δήλωσε ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2005 είναι αξιόπιστοι και ότι οι υποκείμενες πράξεις στο σύνολό τους είναι νόμιμες και κανονικές·

               B.

               λαμβάνοντας υπόψη ότι στις 27 Απριλίου 2006 το Κοινοβούλιο χορήγησε απαλλαγή στον διευθυντή σχετικά με την εκτέλεση του προϋπολογισμού του Ιδρύματος για το οικονομικό έτος 2004 (6) και ότι στο ψήφισμα που συνοδεύει την απόφαση για την απαλλαγή το Κοινοβούλιο μεταξύ άλλων:

                           —

                           σημειώνει με απογοήτευση ότι Ίδρυμα δεν έχει ακόμη επιλύσει το πρόβλημα όσον αφορά την ορθή παρουσίαση των δαπανών που σχετίζονται με το πρόγραμμα Tempus εντός των λογαριασμών του· σημειώνει ότι το πρόβλημα παραμένει παρά τις επικρίσεις που έχει διατυπώσει κατ' επανάληψη το Ελεγκτικό Συνέδριο στις ετήσιες εκθέσεις του από του 1999 και ότι συνεπεία τούτου το Ελεγκτικό Συνέδριο διατύπωσε επιφύλαξη σχετικά με τους λογαριασμούς του Ιδρύματος· εμμένει στο να τηρούν οι λογαριασμοί του Ιδρύματος τις αρχές της ενότητας και της αυθεντικότητας του προϋπολογισμού·

                           —

                           εμμένει στο να συμμορφώνεται η συγκεκριμένη υπηρεσία με τους εν ισχύι κανονισμούς σχετικά με τη δημοσίευση προϋπολογισμού που να υποδιαιρείται σε άρθρα και θέσεις και να περιλαμβάνει πίνακα προσωπικού·

         Γενικά θέματα που αφορούν την πλειονότητα των αποκεντρωμένων υπηρεσιών της ΕΕ για εκάστη των οποίων απαιτείται χωριστή απαλλαγή

               1.

               θεωρεί ότι η διαρκής αύξηση του αριθμού των κοινοτικών αποκεντρωμένων υπηρεσιών και των δραστηριοτήτων ορισμένων εξ αυτών δεν φαίνεται να εντάσσονται σε ένα πλαίσιο συνολικής πολιτικής και ότι οι αρμοδιότητες μερικών υπηρεσιών δεν αντικατοπτρίζουν πάντοτε τις πραγματικές ανάγκες της Ένωσης ή τις προσδοκίες των πολιτών της, σημειώνει δε ότι γενικώς οι αποκεντρωμένες υπηρεσίες δεν έχουν πάντα καλή εικόνα ή καλή φήμη·

               2.

               καλεί ως εκ τούτου την Επιτροπή να καθορίσει πλαίσιο συνολικής πολιτικής για την ίδρυση νέων κοινοτικών αποκεντρωμένων υπηρεσιών και να υποβάλει μελέτη κόστους ωφελείας πριν από την ίδρυση οιασδήποτε νέας αποκεντρωμένης υπηρεσίας, προσέχοντας ταυτόχρονα να αποφεύγει οιαδήποτε επικάλυψη δραστηριοτήτων μεταξύ υπηρεσιών ή με τις αρμοδιότητες άλλων ευρωπαϊκών οργανισμών·

               3.

               καλεί το Ελεγκτικό Συνέδριο να γνωμοδοτήσει επί της μελέτης κόστους ωφελείας πριν να λάβει σχετική απόφαση το Κοινοβούλιο·

               4.

               καλεί την Επιτροπή να υποβάλλει ανά πενταετία μελέτη για την προστιθέμενη αξία εκάστης υφισταμένης αποκεντρωμένης υπηρεσίας· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας μιας αποκεντρωμένης υπηρεσίας να λάβει τα απαιτούμενα μέτρα προβαίνοντας σε αναδιατύπωση της εντολής της συγκεκριμένης υπηρεσίας ή στο κλείσιμό της·

               5.

               δεδομένου του αυξανόμενου αριθμού των ρυθμιστικών υπηρεσιών, θεωρεί λυπηρό το γεγονός ότι οι διαπραγματεύσεις για το σχέδιο διοργανικής συμφωνίας που αφορά το πλαίσιο λειτουργίας των ευρωπαϊκών ρυθμιστικών οργανισμών δεν έχουν ακόμη περατωθεί και καλεί τις αρμόδιες υπηρεσίες της Επιτροπής να καταβάλουν κάθε προσπάθεια σε συνεννόηση με το Ελεγκτικό Συνέδριο για να εξασφαλίσουν ότι η συμφωνία θα συναφθεί ταχέως·

               6.

               σημειώνει ότι η ευθύνη της Επιτροπής σε θέματα προϋπολογισμού καθιστά αναγκαία τη στενότερη σχέση των αποκεντρωμένων υπηρεσιών με την Επιτροπή· καλεί την Επιτροπή και το Συμβούλιο να λάβουν όλα τα απαραίτητα μέτρα με σκοπό να αναγνωρισθεί στην Επιτροπή μειοψηφία αρνησικυρίας στα εποπτικά όργανα των ρυθμιστικών οργανισμών έως την 31η Δεκεμβρίου 2007 και να προβλέπεται αυτή η μειοψηφία από την αρχή όταν ιδρύονται νέοι οργανισμοί·

               7.

               καλεί το Ελεγκτικό Συνέδριο να δημιουργήσει στην ετήσια έκθεση που εκπονεί πρόσθετο κεφάλαιο αφιερωμένο σε όλες τις αποκεντρωμένες υπηρεσίες που πρέπει να λάβουν απαλλαγή υπό τους λογαριασμούς της Επιτροπής για να υπάρχει πολύ σαφέστερη εικόνα του τρόπου με τον οποίον οι αποκεντρωμένες υπηρεσίες χρησιμοποιούν τους πόρους της ΕΕ·

               8.

               υπενθυμίζει την αρχή σύμφωνα με την οποία όλοι οι κοινοτικοί αποκεντρωμένοι οργανισμοί, είτε επιδοτούνται είτε όχι, εξαρτώνται από το Κοινοβούλιο για την απαλλαγή τους, ακόμη κι όταν υπάρχει αρμόδια για την απαλλαγή αρχή βάσει των ιδρυτικών τους κειμένων·

               9.

               καλεί το Ελεγκτικό Συνέδριο να διενεργεί λογιστικούς ελέγχους των επιδόσεων για όλους τους αποκεντρωμένους οργανισμούς και υπηρεσίες και να υποβάλλει εκθέσεις στις σχετικές κοινοβουλευτικές επιτροπές, περιλαμβανομένης της Επιτροπής Ελέγχου των Προϋπολογισμών·

               10.

               σημειώνει ότι ο αριθμός αποκεντρωμένων υπηρεσιών αυξάνει σταθερά και ότι, σύμφωνα με την πολιτική ευθύνη της Επιτροπής για τη λειτουργία των υπηρεσιών η οποία υπερβαίνει κατά πολύ την απλή υλικοτεχνική στήριξη, υπάρχει ακόμη μεγαλύτερη ανάγκη οι Γενικές Διευθύνσεις της Επιτροπής που είναι επιφορτισμένες με τη σύσταση και παρακολούθηση αποκεντρωμένων υπηρεσιών να αναπτύξουν κοινή προσέγγιση για τις αποκεντρωμένες υπηρεσίες· θεωρεί ότι ρεαλιστικός τρόπος για την επίτευξη προόδου προς μία κοινή προσέγγιση από την Επιτροπή για όλα τα θέματα που σχετίζονται με τις αποκεντρωμένες υπηρεσίες θα ήταν μία δομή παρόμοια με εκείνη που δημιούργησαν οι υπηρεσίες για τον συντονισμό μεταξύ των σχετικών ΓΔ·

               11.

               καλεί την Επιτροπή να βελτιώσει τη διοικητική και τεχνική υποστήριξη που παρέχει στις υπηρεσίες λαμβάνοντας υπόψη τον όλο και περισσότερο περίπλοκο χαρακτήρα των διοικητικών κανόνων και τεχνικών προβλημάτων της Κοινότητας·

               12.

               σημειώνει την απουσία πειθαρχικού οργάνου από όλους τους κοινοτικούς οργανισμούς και καλεί την Επιτροπή να λάβει τα απαραίτητα μέτρα για να εξασφαλίσει ότι θα συσταθεί ταχέως τέτοιος μηχανισμός·

               13.

               χαιρετίζει τις πολύ σημαντικές βελτιώσεις στον συντονισμό μεταξύ των αποκεντρωμένων υπηρεσιών, στοιχείο που τους επιτρέπει να αντιμετωπίζουν τα κατ' επανάληψη εμφανιζόμενα προβλήματα και καθιστά αποτελεσματικότερη τη συνεργασία με την Επιτροπή και το Κοινοβούλιο·

               14.

               θεωρεί ότι η δημιουργία από πολλούς αποκεντρωμένους οργανισμούς μιας κοινής υπηρεσίας στήριξης που θα συμβάλει στο να καταστούν τα ηλεκτρονικά τους συστήματα δημοσιονομικής διαχείρισης σύμφωνα με εκείνα της Επιτροπής, είναι μέτρο που πρέπει να συνεχισθεί και να επεκταθεί·

               15.

               καλεί τις αποκεντρωμένες υπηρεσίες να βελτιώσουν τη συνεργασία και τη συγκριτική αποτίμηση επιδόσεων με φορείς που δραστηριοποιούνται στον τομέα τους· προτρέπει την Επιτροπή να εγκρίνει τα μέτρα που κρίνει απαραίτητα για να βοηθήσει τους αποκεντρωμένους οργανισμούς και υπηρεσίες να προβάλουν την εικόνα τους και να ενισχύσουν την απήχηση των δραστηριοτήτων τους·

               16.

               καλεί την Επιτροπή να διατυπώσει πρόταση για την εναρμόνιση της μορφής των ετησίων εκθέσεων που υποβάλλονται από τις αποκεντρωμένες υπηρεσίες για να αναπτυχθούν δείκτες επιδόσεως οι οποίοι θα καθιστούν δυνατή τη σύγκριση της αποδοτικότητας των αποκεντρωμένων υπηρεσιών·

               17.

               καλεί τις αποκεντρωμένες υπηρεσίες να υποβάλλουν στην αρχή εκάστου έτους δείκτες επιδόσεως βάσει των οποίων θα μπορούσε να μετρηθεί το έργο τους·

               18.

               καλεί όλες τις αποκεντρωμένες υπηρεσίες να χρησιμοποιούν διαρκώς περισσότερο στόχους SMART, στοιχείο που θα πρέπει να οδηγήσει σε πιο ρεαλιστικό σχεδιασμό και υλοποίηση επιδιώξεων·

               19.

               συμφωνεί με το Ελεγκτικό Συνέδριο ότι η Επιτροπή φέρει επίσης ευθύνη για τη (δημοσιονομική) διαχείριση των αποκεντρωμένων οργανισμών και υπηρεσιών· επομένως, προτρέπει την Επιτροπή να παρακολουθεί και όπου χρειάζεται να κατευθύνει και να επικουρεί τη διαχείριση των διαφόρων οργανισμών, ειδικά σε σχέση με τη σωστή εφαρμογή των διαδικασιών μειοδοτικών διαγωνισμών, τη διαφάνεια των διαδικασιών πρόσληψης, τη χρηστή δημοσιονομική διαχείριση (ανεπαρκής χρησιμοποίηση και υπερβολική εγγραφή στον προϋπολογισμό πιστώσεων) και, κυρίως, τη σωστή εφαρμογή των κανόνων που αφορούν το πλαίσιο εσωτερικού ελέγχου·

               20.

               θεωρεί ότι τα προγράμματα εργασίας των αποκεντρωμένων υπηρεσιών πρέπει να εκφράζουν τη συμβολή τους με επιχειρησιακούς και μετρήσιμους όρους και ότι πρέπει να δίδεται η δέουσα προσοχή στις προδιαγραφές εσωτερικού ελέγχου της Επιτροπής·

         Ειδικά θέματα

               21.

               σημειώνει ότι το ποσοστό ανάληψης των πιστώσεων του οικονομικού έτους είναι υψηλό (στην πραγματικότητα 100 % για τις καθ' εαυτές δραστηριότητες του Ιδρύματος) και εφιστά την προσοχή του Ιδρύματος στο υψηλό ποσοστό μεταφοράς των αναλήψεων υποχρεώσεων για τις επιχειρησιακές δραστηριότητες (τίτλος III), ήτοι άνω του 40 %· ανησυχεί ιδιαίτερα διότι παρόμοια κατάσταση επικρατεί και όσον αφορά την εκτέλεση των δραστηριοτήτων MEDA και Tempus· καλεί το Ίδρυμα να διασφαλίζει καλύτερα τον προγραμματισμό του·

               22.

               θεωρεί ότι το Ίδρυμα αποτελεί πηγή σημαντικών πληροφοριών και ανταλλαγής εμπειριών για τα κράτη εταίρους της Ευρωπαϊκής Ένωσης καθώς και για όλα τα όργανα της ΕΕ·

               23.

               υπενθυμίζει ότι τα προγράμματα επαγγελματικής κατάρτισης και η βελτίωσή τους συνιστούν τη βάση για την ανάπτυξη και τη διεύρυνση της δημοκρατίας· ως εκ τούτου, ενθαρρύνει το Ίδρυμα να εντείνει τις δραστηριότητές τους στα κράτη εταίρους όπου συναντώνται μείζονα εμπόδια στην πρόοδο της δημοκρατίας·

               24.

               επικρίνει το γεγονός ότι, όπως και τα προηγούμενα έτη και κατά παράβαση του δημοσιονομικού κανονισμού του, το Ίδρυμα δημοσίευσε στην Επίσημη Εφημερίδα μόνο σύνοψη του προϋπολογισμού του·

               25.

               καλεί το Ίδρυμα να υποβάλει νέα ονοματολογία του προϋπολογισμού που να αντιστοιχεί καλύτερα στην πραγματικότητα του Ιδρύματος και να μπορεί να αποφεύγει τις συστηματικές μεταφορές· καλεί το Ίδρυμα να βελτιώσει τον συντονισμό μεταξύ της οικονομικής μονάδας και των επιχειρησιακών μονάδων που πρέπει να οδηγήσει σε μείωση των μεταφορών που είναι αναγκαίες·

               26.

               καλεί το Ίδρυμα να συμμορφωθεί καλύτερα προς τους υφιστάμενους κανόνες για τους τελικούς λογαριασμούς·

               27.

               εκφράζει τη δυσαρέσκειά του για το γεγονός ότι το Ίδρυμα εξακολουθεί να μην έχει ολοκληρώσει ακόμη την εφαρμογή του συστήματος εσωτερικού ελέγχου και για το γεγονός ότι στο τέλος του 2005 δεν υπήρχε ανάλυση των επιχειρησιακών κινδύνων και δεν είχαν καθορισθεί οι εκ των υστέρων επαληθεύσεις και ότι, επιπλέον, ο υπόλογος δεν είχε ακόμη επικυρώσει τα συστήματα λογιστικής ενημέρωσης και απογραφής·

               28.

               εκφράζει ικανοποίηση για το γεγονός ότι το Ίδρυμα εντείνει διαρκώς τις εργασίες του στον τομέα της ανάπτυξης ανθρώπινων πόρων, επιτρέποντας έτσι στις χώρες εταίρους να να αξιοποιήσουν καλύτερα την πείρα του για τη μεταρρύθμιση των συστημάτων κατάρτισης και επιμόρφωσης·

               29.

               εμμένει στο ότι το Ίδρυμα πρέπει να καλύψει τις αδυναμίες που αφορούν την τεκμηρίωση των διαδικασιών επιλογής προσωπικού.

      (1)  ΕΕ C 266, 31.10.2006, σ. 40.

      (2)  ΕΕ C 312, 19.12.2006, σ. 73.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 131, 23.5.1990, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1648/2003 (ΕΕ L 245, 29.9.2003, σ. 22).

      (5)  EE L 357, 31.12.2002, σ. 72.

      (6)  EE L 340, 6.12.2006, σ. 117.


title: Απόφαση (ΕΕ) 2015/431 του Συμβουλίου, της 10ης Μαρτίου 2015 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Lietuvos bankas

text:
               14.3.2015

               EL

               Επίσημη Εφημερίδα της Ευρωπαϊκής Ένωσης

               L 70/45

         ΑΠΌΦΑΣΗ (ΕΕ) 2015/431 ΤΟΥ ΣΥΜΒΟΥΛΊΟΥ
   της 10ης Μαρτίου 2015
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Lietuvos bankas
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο (αριθ. 4) του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στην Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση ΕΚΤ/2014/58 της Ευρωπαϊκής Κεντρικής Τράπεζας, της 16ης Δεκεμβρίου 2014, προς το Συμβούλιο της Ευρωπαϊκής Ένωσης, σχετικά με τους εξωτερικούς ελεγκτές της Lietuvos bankas (1),
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Σύμφωνα με το άρθρο 1 της απόφασης 2014/509/ΕΕ του Συμβουλίου (2), η Λιθουανία πληροί τις αναγκαίες προϋποθέσεις για την υιοθέτηση του ευρώ, η δε παρέκκλιση που προβλέπεται στο άρθρο 4 της πράξης προσχώρησης του 2003 (3) υπέρ της Λιθουανίας καταργείται με ισχύ από 1ης Ιανουαρίου 2015.

               (3)

               Το Διοικητικό Συμβούλιο της ΕΚΤ συνέστησε τον διορισμό της UAB PricewaterhouseCoopers ως εξωτερικού ελεγκτή της Lietuvos bankas για τα οικονομικά έτη 2015 έως 2017.

               (4)

               Είναι σκόπιμο να ακολουθηθεί η σύσταση του Διοικητικού Συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ (4),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ακόλουθη παράγραφος προστίθεται στο άρθρο 1 της απόφασης 1999/70/ΕΚ:

      «19.   Η UAB PricewaterhouseCoopers Limited διορίζεται ως εξωτερικός ελεγκτής της Lietuvos bankas για τα οικονομικά έτη 2015 έως 2017.»

   Άρθρο 2
   Η παρούσα απόφαση αρχίζει να ισχύει την ημέρα της κοινοποίησής της.
   Άρθρο 3
   Η παρούσα απόφαση κοινοποιείται στην Ευρωπαϊκή Κεντρική Τράπεζα.

      Βρυξέλλες, 10 Μαρτίου 2015.

            Για το Συμβούλιο

            Ο Πρόεδρος

         J. REIRS

      (1)  ΕΕ C 465 της 24.12.2014, σ. 1.

      (2)  Απόφαση του Συμβουλίου 2014/509/ΕΕ, της 23ης Ιουλίου 2014, σχετικά με την υιοθέτηση του ευρώ από τη Λιθουανία την 1η Ιανουαρίου 2015 (ΕΕ L 228 της 31.7.2014, σ. 29).

      (3)  ΕΕ L 236 της 23.9.2003, σ. 33.

      (4)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).


title: 86/417/ΕΟΚ: Απόφαση του Συμβουλίου της 8ης Απριλίου 1986 για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας των Φιλιππίνων για το εμπόριο υφαντουργικών προϊόντων

text:
Αριθ . L 245/46                       Επίσημη Εφημερίδα των Ευρωπαϊκων Κοινοτήτων                                         29 . 8 . 86
                                              ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                    της 8ης Απριλίου 1986
                για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Δημοκρα
                               τίας των Φιλιππίνων για το εμπόριο υφαντουργικών προϊόντων
                                                        (86/417/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                         Οικονομικής Κοινοτητας και της Δημοκρατίας των Φιλιππί
                                                                  νων .
Έχοντας υπόψη :
                                                                  Το κείμενο της συμφωνίας επισυνάπτεται στην παρούσα
τη συνθήκη για την ίδρυση της Ευρωπαϊκής Οικονομικής              απόφαση .
Κοινότητας, και ιδίως το άρθρο 113 ,
τη σύσταση της Επιτροπής ,
                                                                                Αρθρο 2
Εκτιμώντας ότι πρέπει να εγκριθεί η συμφωνία για το εμπόριο
υφαντουργικών προϊόντων , που αποτέλεσαν αντικείμενο
                                                                  Ο Πρόεδρος του Συμβουλίου θα προβεί στην κοινοποίηση που
διαπραγματεύσεων μεταξύ της Ευρωπαϊκής Οικονομικής
                                                                  προβλέπει το άρθρο 19 της συμφωνίας Ρ).
Κοινότητας και της Δημοκρατίας των Φιλιππίνων ,
ΑΠΟΦΑΣΙΖΕΙ :                                                      Λουξεμβούργο , 8 Απριλίου 1986 .
                         Άρθρο I                                                                        Για το Συμβούλιο
Εγκρίνεται εξ ονόματος της Κοινότητας η συμφωνία για το                                                    O Πρόεδρος
εμπόριο υφαντουργικών προϊόντων μεταξύ της Ευρωπαϊκής                                               G. M. V. van ΑΑRDΕΝΝΕ
                                                                  (') Η ημερομηνία έναρξης ισχύος της συμφωνίας θα δημοσιευθεί στην
                                                                      Επίσημη Εφημερίδα των Ευρωπαϊκών Κοινοτήτων με τη φροντίδα
                                                                      της Γενικής Γραμματείας του Συμβουλίου .


title: Απόφαση (ΕΕ) 2017/1747 του Ευρωπαϊκού Κοινοβουλίου, της 27ης Απριλίου 2017, σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης SESAR για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/367

         ΑΠΌΦΑΣΗ (ΕΕ) 2017/1747 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης SESAR για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης SESAR για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της κοινής επιχείρησης SESAR για το οικονομικό έτος 2015, που συνοδεύεται από την απάντηση της κοινής επιχείρησης (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στην κοινή επιχείρηση για την εκτέλεση του προϋπολογισμού για το οικονομικό έτος 2015 (05875/2017 — C8-0086/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 219/2007 του Συμβουλίου, της 27ης Φεβρουαρίου 2007, για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (4), και ιδίως το άρθρο 4β,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5),

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A8-0096/2017),

               1.

               χορηγεί απαλλαγή στον εκτελεστικό διευθυντή της κοινής επιχείρησης SESAR όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2015·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της κοινής επιχείρησης SESAR, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 473 της 16.12.2016, σ. 66.

      (2)  ΕΕ C 473 της 16.12.2016, σ. 68.

      (3)  ΕΕ L 298 της 26.10.2012, σ. 1.

      (4)  ΕΕ L 64 της 2.3.2007, σ. 1.

      (5)  ΕΕ L 328 της 7.12.2013, σ. 42.